open-index/open-wikipedia-markdown huggingface dataset:
Обични и необични приказни

**Обични и необични приказни** е збирка куси раскази од македонскиот писател Ѓорѓи Крстевски. Збирката е објавена во 2011 година во издание на „Темплум“, како 99 книга во рамките на едицијата „Магма“. 
## Технички одлики
Збирката е печатена во мал формат (20 сантиметри), во мек повез и има 111 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-608-4658-02-3. Графичкото уредување и дизајн е дело на фирмата „Кома“. Автор на предната корица е Ѓорѓе Јовановиќ, додека на задната корица е даден кус осврт врз книгата, куса биографија на авторот и попис на дел од објавените книги во едицијата „Магма“. Објавувањето на книгата било финансиски поддржано од Министерството за култура.
## Содржина
Збирката „Обични и необични приказни“ содржи 67 куси раскази, а покрај нив, на крајот од книгата е даден попис на објавените книги од едицијата „Магма“. Во збирката се застапени следниве раскази:
Четириесет години, Мирисот на едно сеќавање, Редовниот посетител, Странци, Ништо чудно, Желба, Сценарио, Како и секогаш, Еден од оние разговори, Погреб, Великодушност, Животот на Фросина, Годишен одмор, Досада, Америка, Се чувствуваше убаво тој ден, Нешто убаво, Животот продолжува, Телефонот ѕвони, Одлука, Приказна со несреќен крај, Клише, Почит, Современа бајка, Патека, Момент, Погрешно место погрешно време, Последната битка, Роман, Несоница, Судниот ден, Македонски рулет, Завера, Свадба, Таинствениот јавувач, На Ана Алексовска, Зад завесата, Лет, Филм, Гости, Пејачи со гумени ракавици, Вест, Воз, Црната коњаница, Тајните на морските длабочини, Предзнак, Сообраќајна несреќа, Зимска случка, Двојник, Крајот на една приказна, Сеништа, Игра, Сон, Апетити, Знаци, 101110010011010, Случајна поврзаност, Чудовишта, Градот на куклите, Давеник, Суеверие, Туристи, Над градот, Многу расказ, Стрелки, Расипаниот часовник, и Повик.

## Наводи

Категорија:Дела на Ѓорѓи Крстевски
Категорија:Изданија на Темплум
Категорија:Македонски раскази
Категорија:Книги од 2011 година
Преобразба (збирка раскази)

**Преобразба и други раскази** — збирка раскази на Франц Кафка, објавена во 2007 година, во издание на „Темплум“, како 59 книга во рамките на едицијата „Магма“. Преводот од германски јазик е дело на Бисера Анастасовска и Марија Костоска.
## Технички одлики
Збирката е печатена во мал формат (18 сантиметри), во мек повез и има 313 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-9989-189-09-8. Графичкото уредување и дизајн е дело на фирмата „Точка“. Автор на предната корица е Ѓорѓе Јовановиќ, додека на задната корица е даден кус осврт врз книгата и попис на објавените книги во едицијата „Магма“. Издавањето на книгата било финансирано од Министерството за култура.

## Содржина
Збирката „Преобразба и други раскази“ содржи 26 раскази, преземени од книгата „Раскази и друга избрана проза“ (Die Erzählungen und andere ausgewählte Prosa) од 1982 година во издание на S. Fischer Verlag од Франкфурт на Мајна. На крајот од книгата е дадена биографија на авторот и осврт врз неговото творештво. Во збирката се застапени следниве раскази:
* Преобразба
* Одбивање
* Пресуда
* Новиот адвокат
* Сосед
* Во колонијата на казнетите
* На господата јавачи, за размислување
* Желба да се стане Индијанец
* Излет во планина
* Несреќата на стариот ерген
* Селскиот лекар
* Најблиското село
* На изградбата на Кинескиот ѕид
* Мелез
* Грижата на домаќинот
* Мала басна
* Извештај до една академија
* Одбивање на молбата
* Заедница
* Посејдон
* Јастреб
* Прометеј
* Првата болка
* Уметник во гладување
* Откажи се!
* Дувло

## Наводи

Категорија:Германски книги
Категорија:Дела на Франц Кафка
Категорија:Изданија на Темплум
Категорија:Франц Кафка
Бебиситерката

**„Бебиситерката“** (англиски: *The Babysitter*) е новела на Роберт Кувер од 1969 година. Новелата била инспсирација за снимање на хорор филмот „Бебиситерката“ снимен во 1995 година, на режисерот Гај Ферленд.  Во Македонија, таа е објавена во 2008 година, во издание на „Темплум“, како 69 книга во рамките на едицијата „Магма“. Преводот од англиски јазик е дело на Јана Андреевска.

## Технички одлики
Збирката е печатена во мал формат (18 сантиметри), во мек повез и има 83 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-9989-189-28-9. Графичкото уредување и дизајн е дело на Бранко Прља. На предната се наоѓа вез на Maggy Rozycki Hiltner, додека на задната корица е даден кус осврт врз книгата и попис на дел од објавените книги во едицијата „Магма“.

## Содржина
Новелата „Бебиситерката“ претставува приказна за една девојка која ги чува децата на семејството Такер, Џими и Битси. Дејството се одвива во текот на една вечер, од 19 часот и 40 минути до 22 часот и 30 минути. Господинот и госпоѓата Такер одат на забава при што во нивниот дом пристигнува бебиситерката. Притоа, во повеќе кратки делови, авторот истовремено опишува исти ситуации, од кои дел се стварни, а некои се замислени од ликовите во книгата. На тој начин, во новелата не е јасно што се случува, а што е фантазија. Додека ги чува децата, бебиситерката гледа телевизија и истовремено војува со нив, бидејќи тие се многу палави. Господинот Такер си замислува како би било да има секс со бебиситерката. Нејзиното момче Џек и се јавува, сакајќи да оди во домот на Такерови, додека неговиот другар Марк го наговара да одат заедно со намера да имаат секс со девојката. Господинот Такер фантазира да се врати дома и да ја изненади девојката, која го привлекува. Бебиситерката се капе во кадата на Такерови и си го замислува господинот Такер. На телевизија, водителот зборува нешто за една бебиситерка.

## Наводи

Категорија:Американски раскази
Категорија:Дела на Роберт Кувер
Категорија:Изданија на Темплум
Категорија:Книги од 1969 година
Лонгјир

мини|Поглед кон Лонгјир
**Лонгјир** е најголем и главен град на норвешката прекуморска територија Свалбард. Населбата се наоѓа на Западен Шпицберген, најголемиот остров во архипелагот, а во моментов има околу 2.040 луѓе, претежно Норвежани и Руси. 
мини|Грб на Лонгјир
Населбата е основана во 1906 од страна на *Џон Mанро Лонгјир*, по кого беше именувана и населбата. Селото било уништено во 1943 од страна на Германците, но наскоро по Втората светска војна е обновено. До почетокот на деведесеттите години на XX век, главната активност во селото беше јагленовото рударство. Денес Лонгјир нуди широк спектар на активности и објекти, и содржи затворен базен, фитнес, апарати за домаќинство, намирници, три хотели, црква, продавници за сувенири и сл. Од 1993 во селото е отворен и универзитет.

Лонгјир е најсеверната населба во светот, кон која може да се пристапи без никаков проблем, бидејќи во околината е аеродромот до кој може да се стигне од страна на редовни летови од норвешките градови Тромсе и Осло. Се наоѓа северно од Северниот Поларник, во селото поларната ноќ трае од крајот на октомври до средината на февруари и поларниот ден од средината на април до средината на август.

Категорија:Арктик
Категорија:Градови во Норвешка
Категорија:Населени места во Норвешка
Категорија:Населени места основани во 1906 година
Нови Хебриди

thumb|upright 1.2|Знамето на Новите Хебриди

**Нови Хебриди** (англиски: *New Hebrides*, француски: *Nouvelles-Hebrides*) е поранешното име на островска група во јужниот Тихи Океан, денес позната под името Вануату.

Капетанот Џејмс Кук им го даде името на островите, иако пред него имаа пристигнато португалски и француски истражувачи. Со оваа територија заеднички владееле Велика Британија и Франција во периодот 1906-1980 фо форма на кондоминиум. Со стекнувањето на независноста во 1980 година, новата држава го променила колонијалното име и оттогаш се нарекува Вануату.

Џејмс Кук ги посети островите во 1774 година и ги запиша на неговата мапа, а Французите дојдоа овде во XVIII век. Британските и француските сопственици на плантажи имаа посед на голем дел од земјата до крајот на XIX век. Во 1906 година, двете колонијални сили се договориле заеднички да ја контролираат земјата. Месните жители имале можност преку бирање од која страна ќе бидат судени во случај на парница, според британски или француски закони.

Оваа ситуација се задржува до 1980 година, кога Вануату стекнува независност после Кокосовата војна. Колонијалното време сѐ уште има влијание на Вануату. Се зборува и француски и англиски јазик и постојат два образовни системи.

Категорија:Историја на Вануату
Категорија:Поранешни држави
Категорија:Држави и територии настанати во 1906 година
Категорија:Држави и територии распаднати во 1980 година
Категорија:Меѓународни архипелази
Рајнбек

**Рајнбек** () — град во округот Штормарн, во сојузната покраина Шлезвиг-Холштајн, северна Германија. Градот е дел од метрополитенската област Хамбург.

Рајнбек бил првпат споменат во 1226 година, а градските права ги стекнал во 1952 година. Градот е сместен на реката Биле, на која била изградена брана со цел да создаде езерце за потребите на водениците.

До него може да се дојде преку автопатот А1 и А23, како сојузниот автопа Б5.

## Меѓународни односи

Рајнбек е збратимен со следниве градови:

*  Теби, Шведска, од 1956 г.
*  Кенигслутер, Долна Саксонија, Германија, од 1961 г.
*  Падасјоки, Финска, од 1974 г.
*  Коло, Полска, од 1999 г.

## Наводи

## Надворешни врски

* Официјална страница

Категорија:Штормарн
Остштајнбек

**Остштајнбек** () — општина во округот Штормарн, во Шлезвиг-Холштајн, Германија. Се наоѓа околу 13 километри источно од Хамбург, на самата граница помеѓу двете покраини, Хамбург и Шлезвиг-Холштајн.

Селото било првпат споменато во 1254 година, а неговата 750-годишнина ја прославило во 2004 година.

## Наводи

## Надворешни врски

* Официјална страница

Категорија:Штормарн
Гросхансдорф

**Гросхансдорф** () — општина во округот Штормарн, во Шлезвиг-Холштајн, Германија. Се наоѓа околу 3 километри источно од Аренсбург и 25 километри североисточно од Хамбург.

## Историја

Гросхансдорф бил првпат споменат во 1274 година во декрет на црквата Св. Катарина од Хамбург, на која Гросхансдорф бил доделен во тоа време. Во 1435 година, градот Хамбург го припоил Гросхансдорф и го управувал како дел од шумските села, составени од низа хамбуршки енклави опкружени од територии на Холштајн. Во 1642 година била забележана изградба на воденица, која постоела до  век. Од 1701 година, Гросхансдорф бил седиште на шумскиот јавач (), функционер на хамбуршката полициска администрација, кој денес е претставен во грбот на Гросхансдорф. Тогаш, Хамбург бил слободен царски град во рамките на Светото Римско Царство.

Од 1806 година замената на обработливите полиња помеѓу жителите, вообичаена во тоа време, била заменета од збирни поседи () кои станале семејни поседи, кои така можеле да бидат заложени. Така, земјоделството било вклучено во монетарната економија. Помеѓу 1811 и 1813 година, Гросхансдорф бил дел од Првото Француско Царство, пред да биде вратен на Хамбург, тогаш суверена град-држава во рамките на новиот и слаб Германски Сојуз.

Во 1872 година, Грос-Хансдорф (како што тогаш било името) и соседниот Шмаленбек се споиле во Грос-Хансдорф-Шмаленбек (*Groß-Hansdorf-Schmalenbeck*), општина во рамките на државата Хамбург, која тогаш се состоела од истоимениот град и бројни помали општини и градови. Од 1921 година шумската железница (, источниот дел на денешната линија У1 од подземната железница на Хамбург го поврзала Гросхансдорф со Хамбург.

Со територијалното прекројување преку Законот за голем Хамбург, Грос-Хансдорф-Шмаленбек бил предаден од Хамбург на пруската Покраина Шлезвиг-Холштајн со сила од 1 април 1937 година, создавајќи така општина во рамките на округот Штормарн. Името Грос-Хансдорф било доделена на новата општина.

Британските окупациски сили ја издигнале покраината на држава Шлезвиг-Холштајн во 1946 година. Во период од една и пол година (1949-1951) Грос-Хансдорф-Шмаленбек бил дел од општинската заедница Аренсбург, пред да стекне статус на слободна општина, под името Гросхансдорф.

## Наводи

## Надворешни врски

* Официјална страница

Категорија:Штормарн
Глинде

**Глинде** () — град во округот Штормарн, во сојузната покраина Шлезвиг-Холштајн, во северна Германија. Градот се наоѓа околу 20 километри источно од Хамбург.

## Историја

Името Глинде било првпат споменато во документ од 25 март 1229 година. Во документот, грофот Адолф IV на Шауенбург и Холштајн го доделил селото на цистерцијанскиот манастир (манастирот подоцна бил преместен во денешниот град Рајнбек). Кралот на Данска и војвода на Шлезвиг, Фредерик I го одзел поседот од манастирот во текот на реформацијата. Во 1544 година, неговиот син Кристијан III го поделил со неговите браќа.

Во 1948 година, Глинде, Остштајнбек, Хафигхорст и Шенингштет биле здружени во општинската заедница Глинде. Откако Шенингштет, а подоцна и Хафигхорст (1949) ја напуштиле општинската заедница, Глинде и Остштајнбек станале слободни општини во 1978 година.

На 24 јуни 1979 година (750-годишнината на селото), Глинде добило градски права.

## Наводи

## Надворешни врски
* Официјална страница 

Категорија:Штормарн
Продавница на тајни

**Продавница на тајни** (италијански: *La Butique del Mistero*) — збирка раскази од италијанскиот писател Дино Буцати (*Dino Buzzati*), оригинално објавена во Милано, во 1968 година. На македонски јазик, за првпат збирката е објавена во 2005 година, во издание на „Независни изданија ТНИД Ѓурѓа“ - Скопје, во рамките на едицијата „Меридијани“, по што следувало и второ издание во 2006 година, во библиотеката „Ризница“. Преводот од италијански јазик го направила Радица Никодиновска.
## Технички одлики
Збирката е печатена во печатницата „Европа 92“ од Кочани, во мал формат (20 сантиметри), во мек повез и има 192 страници. Книгата е каталогизирана во Народната и универзитетска библиотека „Св. Климент Охридски“ - Скопје и ја носи меѓународната ознака ISBN 9989-920-48-6. На предната корица е наоѓа илустрацијата „Нобиле“ од Дино Буцати, додека на задната корица е даден кус осврт врз животот и делото на Буцати. Лектурата на книгата ја извршила Виолета Танчева-Златева, а ликовното обликување е дело на Славко Јовановски.
## Содржина
Збирката „Продавница на тајни“ содржи предговор и 25 раскази:
* Седумте гласници
* Напад на големата колона
* Седумкатница
* Сепак некој тропа на вратата
* Шинел
* Нешто што почнува на буквата Л
* Војничка песна
* Нешто се случило
* Глувци
* Болниот тиранин
* Светци
* Ходникот на големиот хотел
* Сеќавање на поетот
* Колумбар
* Строго доверливо до господинот директор
* Грпки во градината
* Волшебното палто
* Ајфеловата кула
* Девојката која пропаѓа
* Двајцата возачи
* Крај на светот
* Залудни канења
* Лебарка
* Зајаци под месечината
* Јајце

## Наводи

Категорија:Дела на Дино Буцати
Категорија:Изданија на Ѓурѓа
Девојката што паѓа

**Девојката што паѓа** — збирка раскази од италијанскиот писател Дино Буцати (*Dino Buzzati*), објавена во 2005 година во издание на „Темплум“, како 34 книга во рамките на едицијата „Магма“. Преводот од италијански јазик е дело на Радица Никодиновска, Кристина Плечиќ, Елена Николовска и Драган Христов.
## Технички одлики
Збирката е печатена во мал формат (18 сантиметри), во мек повез и има 158 страници. Книгата е каталогизирана во Народната и универзитетска библиотека „Св. Климент Охридски“ - Скопје и ја носи меѓународната ознака ISBN 9989-902-66-6. Графичкото уредување и дизајн е дело на фирмата „Точка“. На предната корица е наоѓа слика на Ѓорѓе Јовановиќ, додека на задната корица е даден кус осврт врз книгата и попис на објавените книги во едицијата „Магма“. Издавањето на книгата било финансиски поддржано од Министерството за култура.
## Содржина
Збирката „Девојката што паѓа“ содржи 18 раскази, преземени од две збирки на Буцати: „Продавница на тајни“ (*La boutique del mistero*) и „Тешки ноќи“ (*La notti difficili*). Покрај расказите, на крајот од книгата е дадена куса биографија на авторот. Во збирката се застапени следниве раскази:
* Седумте гласници
* Седум ката
* Ходникот на големиот хотел
* Грпки во градината
* Волшебното палто
* Ајфеловата кула
* Девојката што паѓа
* Живот
* Бабау
* Еквивалентност
* Влијание на ѕвездите
* Алиас во улицата Сезостри
* Трошност
* Глобален протест
* Деликатност
* Љубовно писмо
* Пеперутче
* Полна месечина

## Наводи

Категорија:Дела на Дино Буцати
Категорија:Изданија на Темплум
Категорија:Појавено во 2005 година во Македонија
Тангштет

**Тангштет** може да се однесува на следниве места во Шлезвиг-Холштајн:

* Тангштет (Пинеберг) — општина во округот Пинеберг
* Тангштет (Штормарн) — општина во округот Штормарн
Тангштет (Штормарн)

**Тангштет** () — општина во округот Штормарн, во Шлезвиг-Холштајн, Германија. Се наоѓа на околу 12 километри северозападно од Аренсбург и 22 километри североисточно од Хамбург.

## Наводи

Категорија:Штормарн
Рајнфелд (Холштајн)

**Рајнфелд** () — град во округот Штормарн, во сојузната покраина Шлезвиг-Холштајн, Германија. Се наоѓа близу реката Траве, околу 8 километри источно од Бад Олдесло и 14 километри западно од Либек. Припаѓа на метрополитенската област Хамбург. Градот претставува административно седиште на општинската заедница Северен Штормарн, иако самиот град не припаѓа на заедницата.

## Историја

Во 1186 година, монасите од цистерцијанскиот манастир Локум основала манастир во Рајневелде, близу каде потокот Хајлзау се влева во реката Траве. Монасите создале околу 60 езерца во кои одгледувале риби за деновите кога се постело. Манастирот се развивал до почетокот на реформацијата. Јохан III, гроф на Холштајн-Плен, се верува дека е погребан во манастирот во 1359 година помеѓу другите благородници. Во 1582 година бил затворен од војводите на Плен и повеќе градби освен црквата биле урнати. Замок со четири крила бил изграден во периодот 1599-1604 од истиот материјал. Кога линијата Плен изумрела во 1761 година, војводството Плен вклучувајќи го и Рајнфелд и замокот потпаднале под кралот Фредерик V на Данска. Замокот бил сметан за бескорисен и бил урнат во 1775 година, старите тули биле повторно употребени за нова помала градба. Во 1635 година, браната на потокот Херентајх била оштетена и старата манастирска црква била поплавена и морала да биде срушена. Нова црква била изградена следната година на соседниот рид наречен „Ајхберг“.

Данците владееле со Рајнфелд од 1762 до 1864 година. По краткиот период под австриска власт како последица на Втората шлезвишка војна, Холштајн заедно со Шлезвиг станал покраина на Прусија во 1866 година. Рајнфелд бил прогласен за град во 1926 година.

## Грб

Грбот е поделен на две половина, горната половина е на црвена позадина со жолта свештеничка патерица и два страка пченица со класот свртени дијагонално. Долната половина е на сина позадина со сребрен крап кој плива на лево.

### Меѓународни односи

Рајнфелд е збратимен со следниве градови:

*  Сен Приве Сен Мемен, Франција, од 1996 г.
*  Нојбуков, Мекленбург-Западна Померанија, Германија
*  Калиска, Полска

## Сообраќај

Рајнфелд има железничка станица на линијата помеѓу Хамбург и Либек. Линијата била отворена во 1865 година од страна на железничкото друштво Либек-Бихен, додека првобитната железничка станица сè уште постои. До 2007 година линијата била електрифицирана, како еден од последницата делови на „Птичјата линија“ (*Vogelfluglinie*). Во близина на градот е сојузниот автопат Б75, кој ги поврзува Хамбург и Либек. Автопатот А1 поминува источно од Рајнфелд, а градот има свој излез.

## Наводи

## Надворешни врски

* Официјална страница

Категорија:Штормарн
Северен Штормарн

мини|Грб на Северен Штормарн
**Северен Штормарн** () — општинска заедница во округот Штормарн, во Шлезвиг-Холштајн, Германија. Се наоѓа околу градот Рајнфелд. Нејзино седиште е Рајнфелд, но градот не е дел од заедницата.

Општинската заедница Северен Штормарн се состои од следниве општини:

# Бадендорф
# Барниц
# Фелдхорст
# Хамберге
# Хајдекамп
# Хајлсхоп
# Клајн Везенберг
# Менкхаген
# Рехорст
# Везенберг
# Вестерау
# Царпен

Категорија:Општински заедници во Шлезвиг-Холштајн
Царпен

**Царпен** () — општина во округот Штормарн, во Шлезвиг-Холштајн, Германија.

## Наводи

Категорија:Штормарн
Ad hominem

**Ad hominem** (*ад хоминем*, од лат.: „кон/против човекот“ или „кон/против личноста“), кратко за *argumentum ad hominem* (аргумент кон човекот) е грешка во логиката, реториката и критичното мислење во која аргументот е одбиен врз основа на некои нерелевантни факти во врска со лицето кое го презентира аргументот. Вообичаено се класифицира како неформална логичка грешка и попрецизно - како нерелевантност, која го завртува вниманието на противникот и публиката од темата на спорот, и ги насочува кон личните квалитети на противникот.

Некои автори разликуваат различни подвидови на логички заблуди: ad personam ("кон личноста") - лични напади, се состојат во критика или навреда на противникот; ad hominem circumstantiae - објаснување на гледната точка на противникот со заобиколување на околностите и други.

**Ad feminam** се користи во обид да се порази аргумент на жена со свои лични размислувања и чувства за жените, особено предрасуди против нив. Еден пример би бил одговорот "Дали е тоа време од месецот?". Терминот најчесто се користи во оваа смисла во феминистичката филозофија, за да се напоменат системски тенденции да се дискредитираат мислењата на жените.

Латинскиот зборот *homo* има родово неутрално значење на "човечко суштество", "лице". Спротивно на тоа, ad feminam е родово специфичен и се користи за да се опишат напади врз жените како жени или затоа што се жени.

## Поврзано
*Говор на омраза
*Психолошка војна

## Наводи

Категорија:Логички грешки
Категорија:Реторика
Категорија:Пропагандни техники
Категорија:Латински изрази
Истерувач на правда

**Истерувач на правда** e американски филм, во режија на Џејмс Фарго. Главните улоги ги толкуваат: Клинт Иствуд, Тајн Дели и Хери Гардино.
## Содржина
Полицискиот инспектор од Сан Франциско, Хари Калахан на свој начин решава еден случај на грабеж на продавница за алкохолни пијалаци. Затоа, капетанот Бригс го деградира и го сместува Калахан во канцеларијата. Сепак, тој не останува долго време таму, зашто тој е најспособниот полицаец за решавање кризни состојби.

## Наводи

Категорија:Американски филмови
Категорија:Филмови за Валканиот Хари
Категорија:Филмови со Клинт Иствуд
Категорија:Филмови на англиски јазик
Категорија:Филмови од 1976 година
Не мешај се, Џо

**Не мешај се, Џо** e американски филм, во режија на Питер Тјуксбери. Главните улоги ги толкуваат: Елвис Присли, Џоан Блондел и Берџес Мередит.
## Содржина
Во оваа вестерн музичка комедија, Елвис присли го игра јавачот на родео од Навахо, Џо Лесен Облак. Тој и неговиот татко му даваат интересна понуда на конгресменот. Ако нивниот експеримент се покаже успешен, тие очекуваат помош за целиот народ на Навахо.

## Наводи

Категорија:Американски филмови
Категорија:Музички филмови
Категорија:Вестерни
Категорија:Филмови со Елвис Присли
Категорија:Филмови на англиски јазик
Категорија:Филмови од 1968 година
Прирачникот на трујачот Јанг

**Прирачникот на трујачот Јанг** e британски филм, во режија на Бенџамин Рос. Главните улоги ги толкуваат: Хју О’Конор, Антони Шер и Тобијас Арнолд.
## Содржина
Филмот се заснова врз вистинска приказна за еден британски тинејџер, кој ги отрул родителите и колегите од работата. Греам е интелигентно момче, но многу неморално. Тој се интереира за хемијата и е фасциниран од морбидни убиства. Најпрвин, со мали дози отров, ја труе мајка си. Сепак, полицијата го открива и тој завршува во душевна болница. Поради добро поведение, тој излегува на слобода и се вработува во една фирма, каде почнува систематски да ги труе колегите. Кога еднаш ќе ги помеша шолјите со кафе, наеднаш ќе биде откриен неговиот идентитет.

## Наводи

	
Категорија: Британски филмови
Дрво за бесење

**Дрво за бесење** (англиски: *Hanging Tree*) е американски филм, во режија на Делмер Дејвс. Главните улоги ги толкуваат: Гари Купер, Марија Шел, Карл Малден и Џорџ Скот.

## Содржина
Дејството на филмот се одвива во 1878 година, во времето на златната треска, во една населба во планините на Монтана, каде неуморно работат копачите на злато. Доаѓањето на докторот Џозеф „Док“ Фрејл го привлекува вниманието и внесува немир кај жителите на населбата. Тој е молчелив и таинствен, но истовремено е брз револвераш.
## Наводи

Категорија:Американски филмови
Категорија:Филмови со Гари Купер
Категорија:Филмови со Марија Шел
Категорија:Филмови со Џорџ Скот
Категорија:Филмови со Делмер Дејвс
Категорија:Филмови на англиски јазик
Категорија:Филмови чие дејствие се одвива во Монтана
Категорија:Вестерни
Категорија:Филмови од 1959 година
Екскалибур (филм)

**Екскалибур** (англиски: *Excalibur*) — американски филм од 1981 година, во режија на Џон Бурман кој е автор и на сценариото, заедно со Роспо Паленберг. Главните улоги ги толкуваат: Најџел Тери, Хелен Мирен, Габриел Бирн, Никол Вилијамс, Пол Џофри, Никоилас Клеј, Кетрин Бурман, Корин Редгрејв и Лијам Нисон. 

## Содржина
Волшебникот Мерлин (го игра Вилијамс) му помага на Утер Пендрагон (го игра Бирн) со помош на мечот Екскалибур да ја обедини Англија и тој да биде крал. Но, Утер копнее по жената на неговиот соперник и тоа го води во пропаст. Пред да умре, Утер го набива мечот во камен. Никој не може да го извади мечот освен неговиот законски наследник на престолот. Неколку години подоцна, неговиот син Артур (го игра Тери), кој не знае дека е син на Утер и дека има голема моќ, случајно успева да го извлече мечот од каменот, нешто што претходно не им успева на многу рицари. Со помош на Мерлин, Артур е прогласен за крал на Англија, а потоа тој ја основа Тркалезната маса, собирајќи ги сите чесни англиски витези... 

## Наводи

Категорија: Американски филмови
Категорија: Филмови на англиски јазик
Категорија:Филмови од 1981 година
Категорија: Филмови на Џон Бурман
Категорија: Филмови со Габриел Бирн
Категорија: Филмови со Хелен Мирен
Категорија: Филмови со Најџел Тери
Категорија: Филмови со Лијам Нисон
Категорија:Американски фантастични филмови
Собата на Марвин

**„Собата на Марвин“** (англиски: *Marvin's Room*) — американски филм од 1996 година, во режија на Џери Закс. Главните улоги ги толкуваат: Мерил Стрип, Роберт де Ниро, Дајан Китон и Леонардо Ди Каприо. Филмот е снимен според истоимената театарска претстава на Скот Мекферсон. За својата улога, Китон ја освоила наградата „Оскар“.

## Содржина
Филмот прикажува дисфункционално семејство, чии членови повторно се зближуваат по повод една тешка болест. Ли и Беси се сестри кои живеат во различни држави и не разговараат веќе 20 години, откако татко им доживеал мозочен удар. За тоа време, Беси ги негува болниот татко и сенилната тетка Рут. Но, кога Беси се разболува од леукемија, таа мора по секоја цена да ги пронајде Ли и нејзиниот син за да донираат коскена срцевина. За време на престојот кај сестра си, Ли и нејзиниот син хенк се зближуваат со Беси... .

## Наводи

Категорија:Американски филмови
Категорија:Филмови на англиски јазик
Категорија:Филмови со Мерил Стрип
Категорија:Филмови за дисфункционални семејства
Категорија:Филмови за болести
Категорија:Филмови со Роберт де Ниро
Категорија:Филмови со Дајан Китон
Категорија:Филмови со Леонардо Ди Каприо
Категорија:Филмови од 1996 година
Категорија:Филмови на Џери Закс
Сиријана

**Сиријана** (англиски: *Syriana*) е американски филм од 2005 година, во режија на Стивен Гејган. Главните улоги ги толкуваат: Џорџ Клуни, Крис Купер, Кристофер Пламер, Џефри Рајт, Аманда Пит и Мет Дејмон.

## Содржина
Филмот е снимен според мемоарите на Роберт Баер, поранешен агент на ЦИА. Во него се прикажуваат интригите на американските компании за нафта, кои запаѓаат во големи проблеми кога арапските земји решаваат да го променат начинот на работа со нив.
## Наводи

Категорија:Американски филмови
Категорија:Филмови со Џорџ Клуни
Категорија:Филмови со Мет Дејмон
Категорија:Филмови со Кристофер Пламер
Категорија:Филмови од 2005 година
Категорија:Филмови на англиски јазик
Зелената милја (филм)

**Зелената милја** (англиски: *The Green Mile*) — американски филм од 1999 година, во режија на Френк Дарабонт. Главните улоги ги толкуваат: Том Хенкс, Мајкл Кларк Данкан и Дејвис Морс.

## Содржина
Осудените на смртна казна своето одделение во затворот го нарекуваат „Зелената милја“, поради зелениот линолеум на подот. Пол Еџкомб (го игра Хенкс) е главен чувар на тоа одделение, додека Џон Кофи (го глуми Данкан) е затвореник, кој го чека извршувањето на смртната казна поради убиството на две девојчиња. И покрај извршеното злосторство, Џон е добро воспитан и повеќе делува како невино дете, отколку на криминалец. Наскоро, Пол открива дека Џон има способност да ги излекува затворениците и поради тоа сите се прашуваат, каков човек е тој и дали навистина го извршил злосторството за кое е осуден.  
## Наводи

Категорија: Американски филмови
Категорија: Филмови со Том Хенкс
Категорија: Филмови на англиски јазик
Категорија:Филмови од 1999 година
Денови на грмотевицата

**Денови на грмотевицата** (англиски: *Days of Thunder*) е американски филм од 1990 година, во режија на Тони Скот. Главните улоги ги толкуваат: Том Круз, Роберт Дувал и Никол Кидман.

## Содржина
Во филмот се прикажува животот на темпераментниот Коул (го игра Круз), кој не може да биде воздржан ниту во текот на трките на НАСКАР, ниту пак во своите односи со околината... 

## Наводи

Категорија: Американски филмови
Категорија:Филмови на англиски јазик
Категорија: Филмови на Тони Скот
Категорија: Филмови со Том Круз
Категорија: Филмови со Роберт Дувал
Категорија: Филмови со Никол Кидман
Категорија:Филмови од 1990 година
Зик (амт)

мини|Поглед кон црквата во Зик

**Зик** () — општинска заедница во округот Штормарн, во Шлезвиг-Холштајн, Германија. Седиштето на општинската заедница е во Зик.

Општинската заедница Зик се состои од следниве општини:

# Брак
# Брунсбек
# Хојсдорф
# Зик
# Штапелфелд

Категорија:Општински заедници во Шлезвиг-Холштајн
Штапелфелд

**Штапелфелд** () — општина во округот Штормарн, во Шлезвиг-Холштајн, Германија.

## Наводи

Категорија:Штормарн
Беовулф (филм од 2007)

**Беовулф** — американски филм, во режија на Роберт Земекис. Главните улоги ги толкуваат: Реј Винстон, Ентони Хопкинс, Џон Малкович и Анџелина Џоли.

## Содржина
Дејството на филмот се одвива во Данска, во 507 година. Во волшебната ера се појавува еден бестрашен човек со име Беовулф. Неговата цел е да го спаси Данското кралство од заканата на чудовиштето Грендел, кои долги години ги тероризира жителите на кралството на Хротгард.
## Наводи

Категорија:Американски филмови
Категорија:Филмови на Роберт Земекис
Категорија:Филмови со Ентони Хопкинс
Категорија:Филмови со Џон Малкович
Категорија:Филмови со Анџелина Џоли
Категорија:Филмови на англиски јазик
Категорија:Филмови од 2007 година
Категорија:Американски 3D-филмови
Категорија:Американски акциони филмови
Зик

**Зик** () — општина во округот Штормарн, во Шлезвиг-Холштајн, Германија. Се наоѓа околу 6 километри југоисточно од Аренсбург и 24 километри североисточно од Хамбург. Општината претставува административно седиште на истоимената општинска заедница.

## Наводи

## Надворешни врски

* Зик на страницата на општинската заедница

Категорија:Штормарн
Урош и Мрњавчеви

**Урош и Мрњавчеви** (српски: *Урош и Мрњавчевиһи*) е српска епска, јуначка песна. Песната прв ја запишал Вук Караџиќ, кој ја слушнал од старецот Рашко кој бил родум од Колашин, Херцеговина, а на почетокот на Првото српско востание пребегал во Србија и се населил во селото Сабанти во близината на Крагуевац.

## Содржина
На Косово, покрај една црква се собрале четири табори - на кралот Волкашин, на деспотот Угљеша, на војводата Гојко и на младиот принц Урош. Тројцата браќа се караат кому да му припадне царството на штотуку умрениот цар, само малиот Урош не зборува ништо. Не можејќи да се договорат, четворицата испраќаат свои гласници во Призрен, кај попот Неделко, кој го причестил и исповедал царот. Гласниците не го наоѓаат попот дома и одат во црквата каде тој држи служба, влегувајќи насилно во неа со коњите. Меѓутоа, попот Неделко им вели дека, иако го исповедал царот, тој не му кажал кој треба да го наследи царството, туку за тоа треба да одат во Прилеп и таму да го прашаат Крале Марко, кој своевремено бил негов ученик. Гласниците одат во Прилеп, му се поклонуваат на Крале Марко и му порачуваат да дојде на Косово Поле за да каже кому да му припадне царството. Тогаш, мајка му Евросима го заколнува Марко да ја каже вистината, зашто подобро е да ја узгуби душата, отколку да лаже. Марко пристигнува на Косово Поле, ги повикува четворицата благородници на утринска служба во црквата и потоа им соопштува дека царството треба да му припадне на Урош, како единствен син на умрениот цар. Тогаш, кралот Волкашин започнува да го брка својот син околу црквата со намера да го заколи, но од црквата се слуша глас кој му порачува на Марко да се скрие внатре. Кралот Волкашин удира со ножот во портата и од неа потечува крв, а тој се покајува, мислејќи дека си го убил синот. Тогаш, гласот од црквата му кажува дека не го повредил синот, туку ангелот божји. Лутиот Волкашин го проколнува Крале Марко до смртта да му служи на турскиот цар, но Урош му дава благослов да стане голем јунак и да стекне голема слава.

## Наводи

Категорија:Песни за Крале Марко
Категорија:Песни за кралот Волкашин
Категорија:Српски епски песни
Каревит

Во Вендската митологија **Каревит** е заштитник на древниот град Харенца на островот Ругија во Балтичко Море. Прикажан сам, неговата гола статуа има глава со две лица, глава од вол на градите и глава на петел на неговиот стомак. Прикажан заедно со Руѓевит, тој има шест глави, четири машки и две женски. Неговите гради означуваат глава на лав.

Категорија:Словенска митологија
Категорија:Словенски богови
Озвена

**Озвена** беше божица на ехото во словенската митологија. Таа е слична на грчката нимфа Ехо. 

Нејзината фигура е поврзанa со човечката комуникација и откривањето на дискусии и акции. Како божица на озборувањата, таа не беше во можност да сокрие тајна или приватен разговор. Ако таа не го сака некого, ќе го искриви значењето на неговите зборови. Таа, исто така беше божица на славата, одговорна за раскажувањето на дела на хероите. Кога таа беше во служба на подземниот бог Пекленц, таа го шири врисокот на проколнатите како предупредување за живите. 

Ѝ беше кажано да биде придружник на богот Велес.

Категорија:Словенска митологија
Категорија:Словенски богови
Пролетната песна на жабите

**Пролетната песна на жабите** — збирка раскази од канадската писателка Маргарет Етвуд (*Margaret Atwood*), објавена во 2005 година во издание на „Темплум“, како 36 книга во рамките на едицијата Магма. Преводот од англиски јазик е дело на Владимир Јанковски.
## Технички одлики
Збирката е печатена во мал формат (18 сантиметри), во мек повез и има 149 страници. Книгата е каталогизирана во Народната и универзитетска библиотека Св. „Климент Охридски“ - Скопје и ја носи меѓународната ознака ISBN 9989-902-67-4. Графичкото уредување и дизајн е дело на фирмата „Точка“. На предната корица е наоѓа слика на Жилиен Пако (Julien Pacaud), додека на задната корица е даден кус осврт врз книгата и попис на објавените книги во едицијата „Магма“. Издавањето на книгата било финансиски поддржано од Министерството за култура.
## Содржина
Збирката „Пролетната песна на жабите“ содржи пет раскази, преземени од збирката на Етвуд: „Јајцето на Синобрадиот“ (*Bluebeard’s egg*), а покрај нив, на крајот од книгата е дадена куса биографија на авторот. Во збирката се застапени следниве раскази:
* Изгрејсонце
* Пролетната песна на жабите
* Јајцето на Синобрадиот
* Јадач на грев
* Скарлетен ибис

## Наводи

Категорија:Канадска литература
Категорија:Канадски писатели
Категорија:Дела на Маргарет Етвуд
Категорија:Изданија на Темплум
Изгрејсонце (расказ)

**Изгрејсонце** е расказ од канадската писателка Маргарет Етвуд. Расказот е објавен на македонски јазик во два наврати, од страна на издавачката куќа Темплум: еднаш во 2005 година, во збирката раскази на Маргарет Етвуд, со наслов „Пролетната песна на жабите“, а потоа и во 2011 година, како дел од збирката „Пат околу светот во 20 раскази“. Преводот на македонски јазик го извршил Владимир Јанковски.
## Содржина
Ивон е млада сликарка, која живее под кирија на едно поткровје. Таа има навика да следи мажи, нудејќи им да ги наслика. Повеќето од нив прифаќаат, а некои дури и предлагаат да водат љубов. Одвреме-навреме, таа се среќава со своите поранешни момчиња, кои повеќе не ја интересираат. Во својата соба, таа чува апчиња и жилет, кои и се потребни ако некогаш одлучи да изврши самоубиство. Еднаш, таа му приоѓа на едно момче, кое е уметник како неа, го носи во својот стан, каде по сликањето на неговиот портрет, тие водат љубов. Во текот на многу години, секое утро, Ивон станува рано за да го фати изгрејсонцето. 
## Наводи
 

Категорија: Канадска литература
Категорија: Канадски писатели
Категорија: Дела на Маргарет Етвуд
Категорија: Изданија на Темплум
Пат околу светот во 20 раскази

**Пат околу светот во 20 раскази: Антологија на светскиот расказ** — збирка раскази од повеќе странски автори, во издание на „Темплум“, објавена во 2011 година како 98 книга во рамките на едицијата „Магма“. Приредувач на книгата е Владимир Јанковски.
## Технички одлики
Збирката е печатена во мал формат (20 сантиметри), во мек повез и има 390 страници. Книгата е каталогизирана во Националната и универзитетска библиотека Св. „Климент Охридски“ - Скопје и ја носи меѓународната ознака ISBN 978-608-4658-04-7. Графичкото уредување и дизајн е дело на фирмата „Кома“. На предната корица е наоѓа слика на Хорге Сантос (*Jorge Santos*), додека на задната корица е даден кус осврт врз книгата и попис на застапените автори. Книгата е објавена со финансиска поддршка на Министерството за култура на Република Македонија.
## Содржина
Збирката „Пат околу светот во 20 раскази“ содржи 20 раскази, а покрај нив, на крајот од книгата е дадена куса биографија на авторите и попис на книгите објавени во едицијата „Магма“. Во збирката се застапени следниве раскази:
* Хорхе Луис Борхес, Песочната книга
* Јохан Борген, Пасош
* Дино Буцати, Девојката што паѓа
* Хулио Кортасар, Аксолотл
* Итало Калвино, Грофот Монтекристо
* Јукио Мишима, Патриотизам
* Ефраим Кишон, Само без скршнување
* Габриел Гарсија Маркес, Чудесното попладне на Балтазар
* Милан Кундера, Лажен автостоп
* Милорад Павиќ, Руски загар
* Славомир Мрожек, Паѓање
* Доналд Бартелми, Некои од нас долго му се закануваа на нашиот пријател Колби
* Јуриј Мамлеев, Домарот наспроти смртта
* Анри Гуго, Догледање Луси
* Рејмонд Карвер, Катедрала
* Људмила Петрушевска, Црниот капут
* Маргарет Етвуд, Изгрејсонце
* Бернхард Шлинк, Другиот
* Ијан Мекјуан, Прва љубов, последни ритуали
* Георги Господинов, Божури и незаборавки

## Наводи

Категорија:Изданија на Темплум
Вуелта а Еспања 2014 - етапа 12 до етапа 21

Вуелта а Еспања 2014 започнала на 23 август, додека етапата 21 ќе се одржи на 14 септември. Изданието 2014 на велосипедската трка започнало со единствениот екипен хронометар во градот Херез де ла Фронтера.

## Етапа 12

;4 септември 2014&nbsp;— Логроњо до Логроњо, 168 км

## Етапа  13

;5 септември 2014&nbsp;— Белорадо до Обрегон, 182 км

## Етапа  14

;6 септември 2014&nbsp;— Сантандер до Ла Камперона, 199 км

## Етапа  15

;7 септември 2014&nbsp;— Овиедо до Лагос де Ковадонга, 149 км

## Етапа  16

;8 септември 2014&nbsp;— Сан Мартин дел Реј Аурелио до Ла Фарапона, Лаго де Сомиедо, 158,8 км

## Етапа  17

;10 септември 2014&nbsp;— Ортигеиера до А Коруња, 174 км

## Етапа  18

;11 септември 2014&nbsp;— А Естрада до Монт Кастрове, Меис, 173,5 км

## Етапа  19

;12 септември 2014&nbsp;— Салватера де Мињо до Кангас до Морацо, 176,5 км

## Етапа  20

;13 септември 2014&nbsp;— Санто Естево де Рибас де Сил до Пуерто де Анкарес, 163,8 км

## Етапа  21

;14 септември 2014&nbsp;— Сантјаго де Компостела до Сантјаго де Компостела, 10 км, поединечен хронометар (ITT)

## Наводи

Категорија:Вуелта а Еспања 2014
Категорија:Шпанија во 2014 година
Песочната книга (расказ)

**„Песочната книга“** (шпански: *El libro de arena*) е расказ на аргентинскиот писател Хорхе Луис Борхес, оригинално, објавен 1975 година, како дел од истоимената збрика.

## Содржина
Главниот јунак на расказот е самец кого одненадеж го посетува непознат човек, Шкотланѓанец, облечен во сив костум и со сив куфер. Странецот, кој е продавач на библии, му нуди една непозната книга која ја купил во Индија. Таа се вика *Песочната книга*, бидејќи нема почеток ни крај. Станува збор за необична книга во која постојано се поместуваат страниците, која секојпат почнува на поинаков начин и колку и да се вртат листовите, таа нема крај. Главниот лик во расказот се согласува да ја купи за одредена сума пари и во замена за едно издание на Библијата на готски јазик. Бидејќи сфаќа дека се работи за волшебна книга, тој решава да се ослободи од неа и скришум ја остава во Националната библиотека каде работел пред да се пензионира.  

## Изданија на македонски јазик
Расказот бил објавен на македонски јазик во 2011 година, од издавачката куќа „Темплум“, а како дел од збирката „Пат околу светот во 20 раскази“. Преводот на македонски јазик го извршила Бојана Богдановска. Во 2015 година, расказот (насловен како „Книгата од песок“) бил објавен како дел од збирката раскази „Книга од песок“, издание на „Бегемот“, а во превод на Ненад Велковски.

## Наводи

Категорија:Дела на Хорхе Луис Борхес
Категорија:Изданија на Темплум
Категорија:Изданија на Бегемот
Категорија:Појавено во 2011 година во Македонија
Категорија:Аргентински раскази
Пасош (расказ)

**Пасош** е расказ од норвешкиот писател Јохан Борген. Расказот е објавен на македонски јазик во 2011 година, од издавачката куќа „Темплум“, како дел од збирката „Пат околу светот во 20 раскази“. Преводот на македонски јазик го извршил Владимир Коробар.
## Содржина
Во расказот се опишуваат сложените односи кои настануваат во односите на луѓето со бирократските институции. Еден човек чека во редот за пасошка контрола, заедно со другите патници од авионот кој штотуку пристигнал. Редот застанува кога контролорот се сомнева во еден патник, бидејќи фотографијата во пасошот не одговара на лицето на сопственикот на пасошот. Тогаш, главниот лик му приговара на полицаецот и поради тоа, него го задржуваат, а потоа го носат во една канцеларија, а сите други патници ги пуштаат да поминат. Во канцеларијата следува обемно и мачно испрашување и службениците го обинуваат човекот дека пасошот не е негов, бидејќи на фотографијата се наоѓа човек со очила и со мустаќи. Исто така, кога шефот на контролорите ќе побара од човекот да чекори, тој куца на десната нога, иако во пасошот пишува дека е куц на левата нога. Сето тоа уште повеќе го зголемува сомневањето кај полицајците и тие му го прегледуваат и куферот. Повторно следува долго испрашување при што незабележливо улогите се менуваат: патникот седнува на бирото, а шефот на контролорите стои и притоа, патникот е тој што го испрашува шефот. На крајот, заѕвонува телефонот и шефот добива инструкции да го пушти патникот.
## Наводи

Категорија: Норвешка литература
Категорија: Норвешки писатели
Категорија: Дела на Јохан Борген
Категорија: Изданија на Темплум
Девојката што паѓа (расказ)

**Девојката што паѓа** е расказ од италијанскиот писател Дино Буцати. Расказот е објавен на македонски јазик во неколку наврати: во збирката раскази на Буцати од 2005 година „Продавница на тајни“, во издание на „Ѓурѓа“ (со наслов „Девојката која пропаѓа“); во збирката раскази на Буцати од 2005 година со наслов „Девојката што паѓа“, издание на „Темплум“; во 2011 година, повторно од издавачката куќа „Темплум“, како дел од антологијата „Пат околу светот во 20 раскази“. Преводот на македонски јазик го извршиле Кристина Плечиќ и Радица Никодиновска.
## Содржина
Марта е девојка на 19 години, која се фрла од врвот на еден висок облакодер. Додека паѓа надолу, таа ги гледа светлините на градот, а богатите луѓе од горните катови на зградата ја поздравуваат. Кога стигнува до подолните катови, таа забележува дека околу неа паѓаат многу други девојки. Притоа, таа веќе се претворила во старица за која никој не се интересира, па дури не се слуша ниту звукот од ударот на нејзиниот пад на земјата.  

## Наводи
 

Категорија: Дела на Дино Буцати
Категорија: Изданија на Темплум
Аксолотл (расказ)

**Аксолотл** е расказ од аргентинскиот писател Хулио Кортасар. Расказот е објавен на македонски јазик во 2011 година, од издавачката куќа „Темплум“, како дел од збирката „Пат околу светот во 20 раскази“. Преводот на македонски јазик го извршила Катарина Мандариќ.
## Содржина
Расказот зборува за еден човек кој се претворил во аксолотл, мала амфибија со потекло од Мексико. За време на неговиот престој во Париз, тој ги забележал тие розови и тивки животинки во еден аквариум, во Ботаничката градина и станал опседнат со нив. Потоа, одел секој ден таму и со часови стоел пред нивниот аквариум, внимателно набљудувајќи ги по неколку часови. Така, тој сфатил дека аксолотлите се луѓе. Еднаш, додека го приближил лицето до ѕидот на аквариумот, тој почувствувал како, најпрвин мисловно, а потоа и физички, се претворил во аксолотл, кој размислува како човек.
## Наводи

Категорија:Аргентинска литература
Категорија:Литература на шпански јазик
Категорија:Аргентински писатели
Категорија:Дела на Хулио Кортасар
Категорија:Изданија на Темплум
Грофот Монтекристо (расказ)

**„Грофот Монтекристо“** е расказ од италијанскиот писател Итало Калвино. Расказот е објавен на македонски јазик во 2011 година, од издавачката куќа „Темплум“, како дел од збирката „Пат околу светот во 20 раскази“. Преводот на македонски јазик го извршила Анастасија Ѓурчинова.
## Содржина
Грофот Монтекристо е повеќеслоен расказ, во кој се опишува и создавањето на истоимениот роман на Александар Дима. Едмонд Дантес е со години затворен во замокот Иф и во својата глава се обидува да си го опише системот на простории и ходници, со цел да излезе надвор. Истовремено, отецот Фарија безуспешно копа тунели низ замокот, постојано враќајќи се на истото место. На крајот, Дантес размислува за суштината на тврдината, за нејзината врска со надворешниот свет, за односот на она што е внатре со она што е надвор, за минатото и иднината итн. Во таа заплетканост на нештата, скиците кои ги цртаат Дантес и отецот Фарија стануваат скици кои писателот Дима ги прави за својот роман „Монтекристо“, а затворениците стануваат ликови во тој роман.
## Наводи

Категорија:Дела на Итало Калвино
Категорија:Изданија на Темплум
Категорија:Италијански раскази
Чудесното попладне на Балтазар

**Чудесното попладне на Балтазар** е расказ од колумбискиот писател Габриел Гарсија Маркес. Расказот е објавен на македонски јазик во 2011 година, од издавачката куќа „Темплум“, како дел од збирката „Пат околу светот во 20 раскази“. Преводот на македонски јазик го извршила Бојана Богдановска.
## Содржина
Балтазар е сиромашен човек на возраст од 30 години, кој живее во неформален брак со Урсула. Еден ден, тој го завршува кафезот за птици, кој претходно му го порачал синот на еден богат човек - дон Чепе Монтиел. Набргу, сите луѓе се собираат во неговиот двор, зборувајќи дека тоа е најубавиот кафез на светот. Во неговиот дом доаѓа и докторот Хиралдо, кој сака да го купи кафезот како поклон за својата болна жена, но Балтазар не го дава кафезот. Потоа, тој оди во домот на Монтиел, кој не сака да го купи кафезот, зашто тој не го порачал. Неговото дете, Пепе се фрла на подот и плаче, но таткото не попушта и го брка Балтазар од куќата. Балтазар сака да си го одржи ветувањето и му го поклонува кафезот на детето. Потоа, тој оди во барот, каде ги чести сите луѓе од селото, а тој се опива до бесвест и во пет часот наутро останува да лежи неподвижен на улицата пред барот.
## Наводи

Категорија: Колумбиска литература
Категорија: Литература на шпански јазик
Категорија: Колумбиски писатели
Категорија: Дела на Габриел Гарсија Маркес
Категорија: Изданија на Темплум